**ĮSAKYMAS**

**DĖL LIETUVOS RESPUBLIKOS APLINKOS MINISTRO 2019 M. KOVO 29 D. ĮSAKYMO NR. D1-189 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 05.3.2-VIPA-T-024 PRIEMONĖS „NUOTEKŲ SURINKIMO TINKLŲ PLĖTRA“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ PAKEITIMO**

2019 m. rugpjūčio d. Nr. D1-

Vilnius

P a k e i č i u 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-VIPA-T-024 priemonės „Nuotekų surinkimo tinklų plėtra“ projektų finansavimo sąlygų aprašą Nr. 1, patvirtintą Lietuvos Respublikos aplinkos ministro 2019 m. kovo 29 d. įsakymu Nr. D1-189 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-VIPA-T-024 priemonės „Nuotekų surinkimo tinklų plėtra“ projektų finansavimo sąlygų aprašo Nr. 1 patvirtinimo“:

1. Pakeičiu 17 punktą ir jį išdėstau taip:

„17. Projektas turi atitikti šiuos specialiuosius projektų atrankos kriterijus, patvirtintus Veiksmų programos stebėsenos komiteto 2019 m. sausio 31 d. posėdžio nutarimu Nr. 11298 ir 2019 m. rugpjūčio 8 d. posėdžio nutarimu Nr. ....: “

1. Pakeičiu 17.4 papunktį ir jį išdėstau taip:

„17.4. projekte visi suplanuoti gyventojų prijungimai prie tiesiamų nuotekų surinkimo tinklų pagrįsti preliminariomis sutartimis su gyventojais ar jų interesus teisėtai atstovaujančiais subjektais. Vertinama, ar projekte visi suplanuoti gyventojų prijungimai prie tiesiamų nuotekų surinkimo tinklų pagrįsti preliminariomis sutartimis su gyventojais ar jų interesus teisėtai atstovaujančiais subjektais dėl įsipareigojimo jungtis prie nutiestų naujų centralizuotųjų nuotekų surinkimo sistemų arba sutikimo tiesti nuotekų išleidimo tinklus per vartotojui nuosavybės teise ar bendrosios dalinės nuosavybės teise priklausantį ar kitaip valdomą sklypą iki vartotojui priklausančio pastato (būsto) ar teritorijos vidaus tinklo ir įsipareigojimo jungtis prie nutiestų naujų nuotekų išleidimo tinklų;“

1. Pakeičiu 24 punktą ir jį išdėstau taip:

„24. Aprašo 23.1 papunktyje nurodyto priemonės įgyvendinimo stebėsenos rodiklio skaičiavimui taikomas Nacionalinis stebėsenos rodiklių skaičiavimo aprašas nustatytas Priemonių įgyvendinimo plane. Aprašo 23.2 papunktyje nurodyto priemonės įgyvendinimo stebėsenos rodiklio skaičiavimui taikomas Veiksmų programos stebėsenos rodiklių skaičiavimo aprašas. Visų priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt). Pagal šią Priemonę rodikliai bus išskaičiuojami proporcingai (*pro rata*) pagal Aprašo 31 punkte pritaikytą finansavimo proporciją, skaičiuojant nuo visų, kartu su finansine priemone, siektinų veiklos „Centralizuotųjų nuotekų surinkimo sistemų įrengimas ir (arba) nuotekų išleidimo tinklų tiesimas (vartotojui nuosavybės teise priklausančio ar kitaip valdomo ir (arba) naudojamao turto ribose) aglomeracijose, kuriose susidaro 2000 ir daugiau gyventojų ekvivalentų atitinkanti apkrova“ rodiklių. Skaičiuojant gyventojų būste koeficientą, naudojami naujausi Lietuvos statistikos departamento oficialiai skelbiami duomenys apie konkrečios savivaldybės teritorijoje esantį gyventojų ir būstų skaičiaus santykį.“

4. Pripažįstu netekusiu galios 25.2 papunktį.

5. Pakeičiu 34 punkto lentelės 3 punktą ir jį išdėstau taip:

|  |  |  |
| --- | --- | --- |
|  „3. | Statyba, rekonstravimas, remontas ir kiti darbai |  Tinkama finansuoti: 3.1. geodezinių matavimų, kadastrinių matavimų, statybinių tyrinėjimų ir teisinės registracijos išlaidos, tiesiogiai susijusios su projekto veiklomis;3.2. centralizuotųjų nuotekų surinkimo tinklų įrengimo ir (arba) nuotekų išleidimo tinklų tiesimo (vartotojui nuosavybės teise priklausančio ar kitaip valdomo ir (arba) naudojamao turto ribose) išlaidos;3.3. dangų atstatymo išlaidos (finansuojama tik ta dalis, kuri buvo pažeista dėl projekto vykdymo ir turi būti atstatyta iki buvusios būklės);3.4. statinio statybos techninės priežiūros išlaidos;3.5. projektinių pasiūlymų, nustatytų STR 1.04.04:2017 „Statinio projektavimas, projekto ekspertizė“, statinio projekto rengimo, statinio projekto vykdymo priežiūros ir ekspertizių atlikimo išlaidos (tinkama finansuoti, kai visos išlaidos kartu neviršija 7 proc. projekto tinkamų finansuoti išlaidų sumos);3.6. statybą leidžiančių ir statybos užbaigimą patvirtinančių dokumentų, nustatytų STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, parengimo išlaidos; 3.7. statinio projektuotojo, statinio projekto (jo dalies) ekspertizės rangovo, statinio statybos techninio prižiūrėtojo civilinės atsakomybės, statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo išlaidos;3.8. inžinerinių geologinių ir geotechninių tyrimų, statybinių tyrimų, archeologinių tyrimų, nekilnojamųjų kultūros vertybių tyrimų, higienos tyrimų, išlaidos, tiesiogiai susijusios su projekto veiklomis.“ |

1. Pakeičiu 37 punktą ir jį išdėstau taip:

„37. Visi su projekto įgyvendinimu susiję viešieji pirkimai turi būti vykdomi vadovaujantis Lietuvos Respublikos viešųjų pirkimų įstatymu, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu ir kitais viešuosius pirkimus reglamentuojančiais teisės aktais. “

1. Pakeičiu 44.9 papunktį ir jį išdėstau taip:

„44.9. preliminarių sutarčių su gyventojais ar jų interesus teisėtai atstovaujančiais subjektais dėl įsipareigojimo jungtis prie nutiestų naujų centralizuotųjų nuotekų surinkimo tinklų kopijas ir šių sutarčių sąrašą ir / arba sutikimų tiesti nuotekų išleidimo tinklus per vartotojui nuosavybės teise ar bendrosios dalinės nuosavybės teise priklausantį ar kitaip valdomą sklypą iki vartotojui priklausančio pastato (būsto) ar teritorijos vidaus tinklo ir įsipareigojimo per 1 metus prisijungti prie nutiestų naujų nuotekų išleidimo tinklų kopijas ir šių dokumentų sąrašą;

1. Pripažįstu netekusiu galios 44.10 papunktį.